作者:皮日休
標題:太湖詩：包山祠
內容:白雲最深處，像設盈巖堂。村祭足茗粣，水奠多桃漿。箘uM突古砌，薜荔繃頹牆。爐灰寂不然，風送杉桂香。積雨晦州裡，流波漂稻粱。恭惟大司諫，憫此如發狂。命予傳明禱，祗事實不遑。一奠若肸蠁，再祝如激揚。出廟未半日，隔雲逢澹光。gf々雨點少，漸收羽林槍。忽然山家犬，起吠白日傍。公心與神志，相向如玄黃。我願作一疏，奏之於穹蒼。留神千萬祀，永福吳封疆。